На основу чл. 18. и 96. Закона о локалним изборима („Службени гласник РС“, број 14/2022), члана 32. став 1. тачка 20. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др.закон, 47/2018 и 111/2021-др.закон) и члана 40. став 1. тачка 19. и 152. Статута Општине Владичин Хан „Службени гласник Града Врања“, број 4/2019), Скупштина општине Владичин Хан на седници одржаној дана 10.02.2022. године, донела је

ОДЛУКУ

О РАЗРЕШЕЊУ ЧЛАНОВА И ЗАМЕНИКА ЧЛАНОВА

ИЗБОРНЕ КОМИСИЈЕ ОПШТИНЕ ВЛАДИЧИН ХАН И

ИМЕНОВАЊУ ЧЛАНОВА И ЗАМЕНИКА ЧЛАНОВА

ОПШТИНСКЕ ИЗБОРНЕ КОМИСИЈЕ ОПШТИНЕ ВЛАДИЧИН ХАН

1. Разрешавају се чланства у Изборној комисији општине Владичин Хан у сталном саставу:

1) Драган Станковић, дипл.правник, председник,

- Драган Цветковић, дипл. правник, заменик председника,

2) Слађан Вучковић, члан

- Срђан Павловић, заменик члана

3) Драгутин Димчевски, члан

-Славољуб Стевановић, заменик члана

4) Слободан Ђорђевић, члан

-Иван Николић, заменик члана

5) Тино Тасић, члан

- Жарко Томић, заменик члана

6) Зоран Крстић, члан

- Мића Пешић, заменик члана

7) Далибор Марковић, члан

-Предраг Петровић, заменик члана

8) Љубен Цветковић, члан

- Славољуб Цветковић, заменик члана

9) Ивица Тасић, члан

- Жика Стаменковић, заменик члана

10) Славко Миљковић, члан

- Немања Станковић, заменик члана

11) Драган Димитријевић, члан

- Јелена Томић, заменик члана

12) Милош Миљковић, члан

- Габријела Славковић, заменик члана

13) Милан Станисављевић, члан

- Никола Мицкић, заменик члана

14) Томислав Тошић, дипломирани правник, секретар

- Мерлина Стојановић,дипломирани правник, заменик секретара.

2. У Општинскуизборну комисију општине Владичин Хан у сталном саставу именују се:

1) за председника Драган Станковић, дипл. правник,

- за заменика председника Емилија Станојковић, дипл. правник,

2) за члана Томислав Тошић,

- за заменика члана Мића Пешић,

3) за члана Ивица Тасић,

- за заменика члана Славољуб Цветковић,

4) за члана Милијана Николић,

- за заменика члана Данијела Марковић,

5) за члана Милан Станисављевић,

- за заменика члана Милош Миљковић,

6) за члана Јелена Димитријевић,

- за заменика члана Јелена Павловић,

7) за члана Дејан Миленковић,

- за заменика члана Емил Мемишевић,

8) за секретара Мерлина Стојановић, дипл. правник,

- за заменика секретара Соња Младеновић, дипл. правник.

3. Ова одлука ступа на снагу даном доношења а објављује се на веб-презентацији Републичке изборне комисије и у „Службеном гласнику града Врања“.

О б р а з л о ж е њ е

Правни основ за доношење одлуке садржан је у члану 18. став 2. Закона о локалним изборима (у даљем тексту: Закон), којим је утврђено да председника, чланове, заменика председника и заменике чланова изборне комисије именује скупштина јединице локалне самоуправе.

Чланом 96. Закона прописано је да скупштина образује изборну комисију у складу са овим законом у року од седам дана од његовог ступања на снагу. Закон о локалним изборима је ступио на снагу 8. фебруара 2022. године, односно наредног дана од дана када је објављен у „Службеном гласнику Републике Србије“, што је разлог доношења ове Одлуке.

Чланом 11. став 1. Закона прописано је да орган за спровођење локалних избора чине председник и други чланови органа за спровођење локалних избора и њихови заменици.

С обзиром на то да у општини Владичин Хан на дан ступања на снагу Закона има 16322 бирача уписаних у Јединствени бирачки списак, Општинску изборну комисију, у складу са чланом 18. став 1. Закона, чине председник, шест чланова, заменик председника и шест заменика чланова.

Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука.

У складу са чланом 20. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама, с тим да ниједна одборничка група не може да предложи више од половине чланова и заменика чланова изборне комисије у сталном саставу. Одборничка група која има више од половине од укупног броја одборника предлаже председника, заменика председника, чланове чији број заједно са председником није већи од половине броја чланова изборне комисије и заменике чланова чији број заједно са замеником председника није већи од половине броја заменика чланова изборне комисије, док остале чланове и заменике чланова у изборној комисији предлажу остале одборничке групе сразмерно њиховој заступљености у укупном броју одборника који припадају одборничким групама.

У складу са наведеним, право да предложе лица у Општинску изборну комисију општине Владичин Хан припада следећим одборничким групама: Одборничкој групи Српска напредна странка са 24 одборника, Одборничкој групи ГГ Новица Петровић-Домаћински за Владичин Хан са 7 одборника, Одборничкој групи Ивица Дачић-Социјалистичка партија Србије (СПС) са 3 одборника и Одборничкој групи Метла 2020 Да почистимо Хан-Зоран. Т. Стојановић–Брзи са 3 одборника.

У складу са чланом 22. Закона, учесници у раду изборне комисије без права одлучивања су секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске, односно градске управе, заменик начелника  општинске, односно градске управе или лице из реда запослених у општинској, односно градској управи које има високо образовање у области правних наука.

У складу са наведеним, Одборничка група Српска напредна странка је у Општинску изборну комисију предложила за председника Драгана Станковића, дипл. правник, за заменика председника Емилију Станојковић, дипл. правник, за члана Томислава Тошића, за заменика члана Мићу Пешића, за члана Ивицу Тасића и за заменика члана Славољуба Цветковића, Одборничка група ГГ Новица Петровић-Домаћински за Владичин Хан је у Општинску изборну комисију предложила за члана Милијану Николић, за заменика члана Данијелу Марковић, за члана Милана Станисављевића и за заменика члана Милоша Миљковића, Одборничка група Ивица Дачић-Социјалистичка партија Србије (СПС) је у Општинску изборну комисију предложила за члана Јелену Димитријевић и за заменика члана Јелену Павловић и Одборничка група Метла 2020 Да почистимо Хан-Зоран. Т. Стојановић–Брзи је у Општинску изборну комисију предложила за члана Дејана Миленковића и за заменика члана Емила Мемишевића.

Председник Скупштине општине је за секретара Општинске изборне комисије предложио Мерлину Стојановић, запослену у Општинској управи Владичин Хан, а за заменика секретара Соњу Младеновић, запослену у Општинској управи Владичин Хан.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

Сагласно напред наведеним одредбама Закона и прописаним надлежностима Скупштине општине чланом 32. став 1. тачка 20. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др.закон, 47/2018 и 111/2021-др.закон) и члана 40. став 1. тачка 19. Статута Општине Владичин Хан „Службени гласник Града Врања“, број 4/2019), у циљу поступања по одредбама закона, доноси се ова Одлука.

УПУТСТВО О ПРАВНОМ СРЕДСТВУ: Против ове одлуке сваки подносилац изборне листе која је освојила мандате у постојећем сазиву Скупштине општине може поднети жалбу Управном суду у року од седам дана од објављивања ове одлуке на веб-презентацији Републичке изборне комисије

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-8/1/22-I**

**Дана 10.02.2022.године**

**ПРЕДСЕДНИЦА,**

**Данијела Поповић**